
L’OBRA CULTUAL BALEAR SE SENT ESTAFADA PER LA DESAPARICIÓ DE LA LLENGUA CATALANA COM A LLENGUA PREFERENT EN L’EMISSIÓ DE LA PEL·LÍCULA D’IB3 D’AHIR
  
DEMANA LA DIMISSIÓ IMMEDIATA DE LA PERSONA RESPONSABLE D’AQUEST GREU INCOMPLIMENT DEL COMPROMÍS DE LA DIRECCIÓ DE L’ENS PÚBLIC
 
 
L’OCB considera una gravíssim incompliment del compromís públic de la
direcció d’IB3 Televisió el fet que ahir no s’emetés la pel·lícula Smother
(en català La mare d’ell) mantenint el català com a primera llengua.
L’entitat considera que la decisió presa és una estafa a l’audiència de la
televisió pública i una befa cap al Govern de les Illes Balears, la
portaveu del qual, unes hores abans, havia compromès la seva paraula en
afimar que el català es mantendria com a primera llengua.

Durant tota la setmana, l’ens públic de televisió de l’arxipèlag informà
els espectadors que la nit de divendres estrenaria la modalitat d’emissió
multilingüe de films, la qual cosa permetria a l’espectador triar entre la
versió original, la catalana o la castellana. Ahir mateix, l’OCB va
emetre un comunicat en el qual demanava a IB3 que aprofitàs aquesta
novetat per dotar de més eines l’aprenentatge del català subtitulant al
nostre idioma la versió castellana i apostant de manera preferent per les
versions originals, subtitulades també a la nostra llengua.

Aquest avenç tecnològic, però, de cap manera no pot ni perjudicar la
llengua pròpia de les Illes Balears i Pitiüses, ni eximir l’ens de les
seves obligacions quant a què ha de ser agent ben actiu i principal de la
normalització del català, la llengua històrica del país.

L’OCB demana que se’n derivin les dimissions que calguin i que es recuperi
l’emissió de les pel·lícules i sèries en català. A més, demana als partits
que conformen el Govern de les Illes Balears que estudiïn la possibilitat
de demanar la compareixença en seu parlamentària del director general de
l’ens, Pedro Terrassa, perquè en doni les explicacions corresponents.

(Per a més informació: Tomeu Martí 677 366 312) 
COMUNICAT DE PREMSA


DATA: Dissabte, 18 de setembre de 2010

